
AMENDAMENTE
Comisia pentru ocuparea forței de muncă și afaceri sociale prezintă Comisiei pentru cultură și educație, care este comisie competentă, următoarele:
<RepeatBlock-Amend>
<Amend>Amendamentul		<NumAm>1</NumAm>

<DocAmend>Propunere de rezoluție</DocAmend>
<Article>Referirea 5 a (nouă)</Article>
	

	Propunerea de rezoluție
	Amendamentul

	
	–	având în vedere Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/20131a,

1a JO L 231, 30.6.2021, p. 21, ELI: http://data.europa.eu/eli/reg/2021/1057/oj.


</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Referirea 5 b (nouă)</Article>
	

	Propunerea de rezoluție
	Amendamentul

	
	–	având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență1a,

1a JO L 57, 18.2.2021, p. 17, ELI: http://data.europa.eu/eli/reg/2021/241/oj.


</Amend>
<Amend>Amendamentul		<NumAm>3</NumAm>
<DocAmend>Propunere de rezoluție</DocAmend>
<Article>Referirea 14 a (nouă)</Article>
	

	Propunerea de rezoluție
	Amendamentul

	
	–	având în vedere pachetul de toamnă al semestrului european 2025 și comunicarea Comisiei din 15 noiembrie 2025 intitulată „Semestrul european 2026 – Pachetul de toamnă – Punerea în practică a Busolei pentru competitivitate: impulsionarea reformelor și a investițiilor” (COM(2025)0955),


</Amend>
<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Referirea 14 b (nouă)</Article>
	

	Propunerea de rezoluție
	Amendamentul

	
	–	având în vedere Raportul comun privind ocuparea forței de muncă pentru 2026 al Comisiei și al Consiliului,


</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Referirea 14 c (nouă)</Article>
	

	Propunerea de rezoluție
	Amendamentul

	
	–	având în vedere comunicarea Comisiei din 4 decembrie 2025 intitulată „Foaie de parcurs privind locurile de muncă de calitate” (COM(2025)0944),


</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Referirea 14 e (nouă)</Article>
	

	Propunerea de rezoluție
	Amendamentul

	
	–	având în vedere inițiativa Comisiei privind o uniune a competențelor,


</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Referirea 14 f (nouă)</Article>
	

	Propunerea de rezoluție
	Amendamentul

	
	–	având în vedere raportul special nr. 10/2024 al Curții de Conturi Europene intitulat „Recunoașterea calificărilor profesionale în UE – Un mecanism esențial, utilizat însă rar și nesistematic”,


</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Referirea 18 a (nouă)</Article>
	

	Propunerea de rezoluție
	Amendamentul

	
	–	având în vedere comunicarea Comisiei din 9 decembrie 2021 intitulată „Construirea unei economii în serviciul cetățenilor: un plan de acțiune pentru economia socială” (COM(2021)0778),


</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Referirea 33 a (nouă)</Article>
	

	Propunerea de rezoluție
	Amendamentul

	
	–	având în vedere raportul lui Enrico Letta din aprilie 2024, intitulat „Much More Than A Market” (Mult mai mult decât o piață), comandat de Consiliul European,


</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Referirea 33 b (nouă)</Article>
	

	Propunerea de rezoluție
	Amendamentul

	
	–	având în vedere raportul lui Mario Draghi din septembrie 2024, intitulat „Viitorul competitivității europene”,


</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Referirea 68 a (nouă)</Article>
	

	Propunerea de rezoluție
	Amendamentul

	
	–	având în vedere Concluziile Consiliului din 20 mai 2014 privind promovarea antreprenoriatului în rândul generației tinere în vederea sprijinirii incluziunii sociale a tinerilor,


</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Referirea 68 b (nouă)</Article>
	

	Propunerea de rezoluție
	Amendamentul

	
	–	având în vedere comunicarea comună a Comisiei și a Înaltei Reprezentante a Uniunii pentru afaceri externe și politica de securitate din 26 martie 2025, intitulată „Strategia europeană privind o Uniune a pregătirii” (JOIN(2025)0130),


</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Referirea 68 c (nouă)</Article>
	

	Propunerea de rezoluție
	Amendamentul

	
	–	având în vedere raportul din 30 octombrie 2024 al consilierului special Sauli Niinisto, intitulat „Un nivel mai mare de siguranță împreună - Consolidarea disponibilității și pregătirii în domeniul apărării civile și militare a Europei”,


</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Referirea 70 a (nouă)</Article>
	

	Propunerea de rezoluție
	Amendamentul

	
	–	având în vedere obiectivele europene pentru tineret, astfel cum au fost aprobate în Strategia UE pentru tineret 2019-2027,


</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Referirea 70 b (nouă)</Article>
	

	Propunerea de rezoluție
	Amendamentul

	
	–	având în vedere rezoluția sa din 17 februarie 2022 referitoare la capacitarea tineretului european: ocuparea forței de muncă și redresarea socială după pandemie1a,

1a JO C 342, 6.9.2022, p. 265.


</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Referirea 70 c (nouă)</Article>
	

	Propunerea de rezoluție
	Amendamentul

	
	–	având în vedere studiul Comisiei privind discriminarea pe motive de vârstă în UE, publicat în noiembrie 2025,


</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Referirea 70 d (nouă)</Article>
	

	Propunerea de rezoluție
	Amendamentul

	
	–	având în vedere comunicarea Comisiei din 5 martie 2026 intitulată „Strategia privind echitatea între generații” (COM(2026)0110),


</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Referirea 70 e (nouă)</Article>
	

	Propunerea de rezoluție
	Amendamentul

	
	–	având în vedere indicatorii Eurostat privind șomajul în rândul tinerilor și tinerii care nu sunt încadrați profesional și nu urmează niciun program educațional sau de formare (tinerii NEET),


</Amend>
[bookmark: _Hlk230948296]<Amend>Amendamentul		<NumAm>19</NumAm>

<DocAmend>Propunere de rezoluție</DocAmend>
<Article>Considerentul A</Article>
	

	Propunerea de rezoluție
	Amendamentul

	A.	întrucât, de la adoptarea sa, Strategia UE pentru tineret a trebuit să se adapteze la crize majore, care, combinate cu provocări preexistente, cum ar fi șomajul în rândul tinerilor, preocupările legate de sănătatea mintală, sustenabilitatea mediului și disparitățile dintre mediul rural și cel urban, au modelat oportunitățile și constrângerile cu care se confruntă cei 73 de milioane de tineri cetățeni ai UE;
	A.	întrucât, de la adoptarea sa, Strategia UE pentru tineret a trebuit să se adapteze la crize majore, printre care pandemia de COVID-19, instabilitatea economică și tensiunile geopolitice, care, combinate cu provocări preexistente, cum ar fi șomajul în rândul tinerilor, accesibilitatea ca preț a locuințelor, preocupările legate de sănătatea mintală, sustenabilitatea mediului, folosirea instrumentelor de IA care remodelează educația, munca și interacțiunile sociale în rândul tinerilor, disparitățile dintre mediul rural și cel urban, precum și accesul inegal la o educație și la o formare de calitate, au modelat oportunitățile și constrângerile cu care se confruntă cei 73 de milioane de tineri cetățeni ai UE;


</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Considerentul B</Article>
	

	Propunerea de rezoluție
	Amendamentul

	B.	întrucât Strategia UE pentru tineret a oferit un cadru valoros pentru politica pentru tineret, dar eficacitatea sa depinde în mare măsură de punerea în aplicare de către statele membre și de capacitatea sa de a ajunge la tineri, de a rămâne incluzivă și diversă și de a le permite să participe activ la crearea și punerea sa în aplicare;
	B.	întrucât punerea în aplicare a Strategiei UE pentru tineret variază semnificativ de la un stat membru la altul, ceea ce duce la rezultate inegale pentru tinerii din întreaga UE și la subfinanțare; întrucât, deși Strategia UE pentru tineret a oferit un cadru valoros pentru politica pentru tineret, eficacitatea sa depinde de capacitatea de a răspunde realităților locale și de angajamentul statelor membre față de punerea în aplicare coerentă și adecvată, de capacitatea sa de a ajunge la toți tinerii și de a permite participarea lor la elaborarea și punerea sa în aplicare, precum și de a asigura asumarea și incluziunea;


</Amend>
<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Considerentul C</Article>
	

	Propunerea de rezoluție
	Amendamentul

	C.	întrucât Anul european al tineretului 2022 (EYY2022) și moștenirea sa au arătat apreciere pentru tineri și au subliniat importanța lor ca vectori ai unui viitor european comun;
	C.	întrucât Anul european al tineretului 2022 (EYY2022) și moștenirea sa au demonstrat recunoașterea politică a rolului central al tinerilor în societățile noastre și au subliniat importanța lor ca vectori ai unui viitor european comun;


</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Considerentul Ca (nou)</Article>
	

	Propunerea de rezoluție
	Amendamentul

	
	Ca.	întrucât politica pentru tineret ar trebui recunoscută nu numai ca o prioritate socială, ci și ca o investiție strategică în capitalul uman, competitivitatea și reziliența economică pe termen lung a UE, ceea ce duce la o mai mare coeziune socială, la condiții mai bune de trai, la stare de bine și la solidaritate între generații în UE;


</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Considerentul Cb (nou)</Article>
	

	Propunerea de rezoluție
	Amendamentul

	
	Cb.	întrucât Strategia UE pentru tineret nu este încă suficient integrată în cadrele de politică mai ample ale UE, inclusiv în mecanismele de guvernanță economică și de coordonare a ocupării forței de muncă; întrucât punerea sa efectivă în aplicare necesită integrarea aspectelor legate de tineret în procesele instituționale, inclusiv în semestrul european, prin obiective mai clare și o mai bună colectare a datelor de către statele membre și o analiză comparativă mai solidă, pentru a asigura coerența politicilor în materie de ocupare a forței de muncă, competențe, locuințe, incluziune și răspundere și pentru a produce efecte concrete pentru tineri;


</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Considerentul Da (nou)</Article>
	

	Propunerea de rezoluție
	Amendamentul

	
	Da.	întrucât tinerii sunt direct afectați de dubla tranziție și ar trebui să li se ofere cunoștințele, competențele și posibilitățile necesare pentru a contribui activ la inovare, competitivitate, productivitate, creștere economică și dezvoltarea durabilă a economiei, precum și pentru a beneficia de oportunitățile de pe piața muncii și a participa activ în societate;


</Amend>

<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Considerentul E</Article>
	

	Propunerea de rezoluție
	Amendamentul

	E.	întrucât Comisia nu a pus în aplicare în mod consecvent „verificarea din perspectiva impactului asupra tinerilor”, în pofida angajamentului său de a face acest lucru ca acțiune-cheie a moștenirii EYY2022 și ca un pas important către asigurarea faptului că o perspectivă a tineretului și impactul asupra tinerilor sunt luate în considerare în politicile și inițiativele UE relevante pentru tineret;
	E.	întrucât Comisia nu a pus în aplicare în mod sistematic „verificarea din perspectiva impactului asupra tinerilor”, în pofida angajamentului său de a face acest lucru ca parte a moștenirii EYY2022; întrucât ar trebui aplicat un astfel de mecanism pentru a se asigura faptul că perspectivele tinerilor sunt luate pe deplin în considerare în politicile relevante ale UE, inclusiv în măsurile din domeniul ocupării forței de muncă și al politicilor sociale, fără a crea sarcini administrative inutile;


</Amend>
<Amend>Amendamentul		<NumAm>26</NumAm>
<DocAmend>Propunere de rezoluție</DocAmend>
<Article>Considerentul F</Article>
	

	Propunerea de rezoluție
	Amendamentul

	F.	întrucât disparitățile persistente dintre statele membre și din interiorul acestora, în special dintre centrele urbane și zonele rurale, limitează accesul tinerilor la educație de calitate, la locuri de muncă, la implicare culturală și la infrastructura de bază;
	F.	întrucât disparitățile persistente dintre statele membre și din interiorul acestora, în special dintre centrele urbane și zonele rurale și îndepărtate, limitează accesul tinerilor la educație de calitate, la locuințe la prețuri abordabile, la servicii de sănătate, la locuri de muncă, la cultură și la infrastructura de bază; întrucât aceste dezechilibre pot contribui la depopulare și la exodul creierelor, în special în regiunile mai puțin dezvoltate;


</Amend>
<Amend>Amendamentul		<NumAm>27</NumAm>
<DocAmend>Propunere de rezoluție</DocAmend>
<Article>Considerentul Fa (nou)</Article>
	

	Propunerea de rezoluție
	Amendamentul

	
	Fa.	întrucât Europa se confruntă cu dificultăți demografice grave și întrucât schimbările demografice, transformarea economică și tranziția digitală și cea ecologică necesită consolidarea solidarității între generații pentru a asigura sustenabilitatea pensiilor, a statului social și a sistemelor de protecție socială;


</Amend>
<Amend>Amendamentul		<NumAm>28</NumAm>
<DocAmend>Propunere de rezoluție</DocAmend>
<Article>Considerentul Fb (nou)</Article>
	

	Propunerea de rezoluție
	Amendamentul

	
	Fb.	întrucât o abordare intergenerațională a participării și incluziunii tinerilor este esențială pentru a promova cooperarea, solidaritatea și dialogul între persoanele în vârstă și cele mai tinere; întrucât o astfel de abordare ar trebui să promoveze echitatea între generații în procesul de elaborare a politicilor, inclusiv prin evaluarea impactului pe termen lung al deciziilor publice, și să asigure implicarea și participarea sistematică, structurată și orientată spre rezultate a tinerilor în procesele decizionale, evitându-se procesele de consultare simbolică; întrucât este esențial să se abordeze inegalitățile bazate pe vârstă, în special cele care afectează tinerii, și să se garanteze că toate generațiile se bucură de șanse egale și de acces la servicii esențiale, inclusiv educație, locuințe, asistență medicală, protecție socială și locuri de muncă de înaltă calitate și favorabile incluziunii;


</Amend>
<Amend>Amendamentul		<NumAm>29</NumAm>
<DocAmend>Propunere de rezoluție</DocAmend>
<Article>Considerentul G</Article>
	

	Propunerea de rezoluție
	Amendamentul

	G.	întrucât organizațiile de tineret joacă un rol esențial în sprijinirea participării tinerilor în toate statele membre;
	G.	întrucât organizațiile de tineret joacă un rol esențial în sprijinirea participării tinerilor în toate statele membre, promovând implicarea civică și incluziunea socială și servind ca punți vitale între tineri și factorii de decizie politică, precum și în promovarea responsabilității civice, a coeziunii sociale, a implicării democratice și a respectării valorilor UE;


</Amend>
<Amend>Amendamentul		<NumAm>30</NumAm>
<DocAmend>Propunere de rezoluție</DocAmend>
<Article>Considerentul H</Article>
	

	Propunerea de rezoluție
	Amendamentul

	H.	întrucât izolarea socială, conținutul extremist online și provocările în materie de sănătate mintală sunt factori-cheie ai radicalizării; întrucât aceste provocări pot fi abordate prin educație formală și non-formală, voluntariat, dialog intercultural și participarea tinerilor;
	H.	întrucât izolarea socială, conținutul online extremist și care creează dependență și provocările în materie de sănătate mintală sunt factori-cheie ai radicalizării; întrucât aceste provocări pot fi abordate prin educație formală și non-formală, voluntariat, dialog intercultural, participarea tinerilor, sport și artă;


</Amend>
<Amend>Amendamentul		<NumAm>31</NumAm>
<DocAmend>Propunere de rezoluție</DocAmend>
<Article>Considerentul H</Article>
	

	Propunerea de rezoluție
	Amendamentul

	H.	întrucât izolarea socială, conținutul extremist online și provocările în materie de sănătate mintală sunt factori-cheie ai radicalizării; întrucât aceste provocări pot fi abordate prin educație formală și non-formală, voluntariat, dialog intercultural și participarea tinerilor;
	H.	întrucât izolarea socială, conceperea platformelor și a instrumentelor online într-un mod care creează dependență, conținutul extremist online, pierderea încrederii în politică, discursul public polarizat, campaniile de dezinformare și provocările în materie de sănătate mintală sunt factori-cheie ai radicalizării; întrucât aceste provocări pot fi abordate prin educație formală și non-formală, voluntariat, dialog intercultural și participarea tinerilor, precum și prin asigurarea fermă a respectării Regulamentului privind serviciile digitale1a pentru a combate amplificarea algoritmică a conținuturilor și comportamentelor extremiste;

1a Regulamentul (UE) 2022/2065 al Parlamentului European și al Consiliului din 19 octombrie 2022 privind o piață unică pentru serviciile digitale și de modificare a Directivei 2000/31/CE (Regulamentul privind serviciile digitale) (JO L 277, 27.10.2022, p. 1, ELI: http://data.europa.eu/eli/reg/2022/2065/oj). 


</Amend>
<Amend>Amendamentul		<NumAm>32</NumAm>
<DocAmend>Propunere de rezoluție</DocAmend>
<Article>Considerentul I</Article>
	

	Propunerea de rezoluție
	Amendamentul

	I.	întrucât tinerii din mediul rural și tinerii cu mai puține oportunități se confruntă în continuare cu obstacole în calea participării;
	I.	întrucât tinerii din mediul rural și tinerii care provin din toate grupurile vulnerabile, cum ar fi tinerii NEET, romii și „travellers”, persoanele fără adăpost, persoanele LGBTQIA+, migranții, persoanele cu dizabilități, persoanele cu boli cronice și dependențe, precum și îngrijitorii informali și părinții singuri, se confruntă în continuare cu obstacole semnificative în calea participării;


</Amend>
<Amend>Amendamentul		<NumAm>33</NumAm>
<DocAmend>Propunere de rezoluție</DocAmend>
<Article>Considerentul Ia (nou)</Article>
	

	Propunerea de rezoluție
	Amendamentul

	
	Ia.	întrucât tinerii cu dizabilități se confruntă cu obstacole structurale în ceea ce privește accesul la educație, formare și locuri de muncă de calitate și, prin urmare, au nevoie de un sprijin mai puternic pentru a se asigura egalitatea de șanse, dezvoltarea competențelor și participarea semnificativă pe piața muncii;


</Amend>
<Amend>Amendamentul		<NumAm>34</NumAm>
<DocAmend>Propunere de rezoluție</DocAmend>
<Article>Considerentul J</Article>
	

	Propunerea de rezoluție
	Amendamentul

	J.	[EMPL]
	J.	întrucât este necesară o mai bună coordonare între Strategia UE pentru tineret și instrumentele de finanțare relevante ale UE, inclusiv Erasmus+, Fondul social european Plus și Mecanismul de redresare și reziliență, pentru a maximiza impactul, valoarea adăugată și complementaritatea strategiei; întrucât eficacitatea acestor instrumente depinde în mare măsură de capacitatea statelor membre de a elabora politici coerente, aliniate la obiective lor, inclusiv măsuri legate de Garanția pentru tineret consolidată, și de a asigura absorbția lor eficace și la timp; întrucât o astfel de coordonare ar trebui să contribuie la combaterea ratelor ridicate ale șomajului în rândul tinerilor și a barierelor structurale cu care se confruntă tinerii, în vederea reducerii sustenabile a numărului tinerilor NEET, în special al celor care se confruntă cu excluziunea socială și al celor aflați în situații vulnerabile;


</Amend>
<Amend>Amendamentul		<NumAm>35</NumAm>
<DocAmend>Propunere de rezoluție</DocAmend>
<Article>Considerentul Ja (nou)</Article>
	

	Propunerea de rezoluție
	Amendamentul

	
	Ja.	întrucât politicile de incluziune a tinerilor ar trebui să fie centrate pe asigurarea accesului la educație de calitate, la oportunități de angajare în locuri de muncă de calitate și la mobilitatea forței de muncă și antreprenoriat echitabile, permițând tinerilor să contribuie activ la comunitățile lor și la dezvoltarea economică și socială a UE;


</Amend>
<Amend>Amendamentul		<NumAm>36</NumAm>
<DocAmend>Propunere de rezoluție</DocAmend>
<Article>Considerentul Jb (nou)</Article>
	

	Propunerea de rezoluție
	Amendamentul

	
	Jb.	întrucât antreprenoriatul tinerilor este o modalitate eficace de a promova locuri de muncă de calitate pentru tineri, dobândirea de competențe și incluziunea socială, precum și de a stimula inovarea și competitivitatea;


</Amend>
<Amend>Amendamentul		<NumAm>37</NumAm>
<DocAmend>Propunere de rezoluție</DocAmend>
<Article>Considerentul L</Article>
	

	Propunerea de rezoluție
	Amendamentul

	L.	întrucât accesul egal la o educație de calitate este o condiție prealabilă pentru justiția socială, mobilitatea socială ascendentă, participarea democratică și dezvoltarea economică durabilă; întrucât barierele financiare continuă să excludă mulți tineri de la educație și formare în întreaga Uniune; întrucât deficitul tot mai mare de cadre didactice și de personal didactic calificat în multe state membre subminează calitatea, accesibilitatea și caracterul incluziv al sistemelor de învățământ;
	L.	întrucât accesul egal la o educație de calitate este o condiție prealabilă pentru coeziunea socială și mobilitatea socială ascendentă, pentru participarea democratică și pentru dezvoltarea economică durabilă; întrucât barierele financiare continuă să excludă mulți tineri, în special pe cei din grupurile vulnerabile, de la educație și formare în întreaga Uniune; întrucât deficitul tot mai mare de cadre didactice și de personal didactic calificat în multe state membre subminează calitatea, accesibilitatea și caracterul incluziv al sistemelor de învățământ; întrucât cadrele didactice și personalul didactic calificat sunt esențiale pentru reducerea inegalităților sociale, eliminarea decalajelor în materie de învățare și formare, combaterea exodului creierelor și promovarea excelenței UE în educație, pentru a consolida competitivitatea pe termen lung a UE; întrucât consolidarea profesiei de cadru didactic necesită o recunoaștere adecvată, salarii decente, condiții mai bune de muncă și sprijin în cadrul diferitelor modele de educație, respectând totodată pe deplin competențele naționale;


</Amend>
<Amend>Amendamentul		<NumAm>38</NumAm>
<DocAmend>Propunere de rezoluție</DocAmend>
<Article>Considerentul La (nou)</Article>
	

	Propunerea de rezoluție
	Amendamentul

	
	La.	întrucât sistemele de educație și formare de înaltă calitate din întreaga UE joacă un rol central în promovarea valorilor UE, inclusiv a democrației, a incluziunii și a diversității, precum și în îmbunătățirea oportunităților pe termen lung ale tinerilor pe piața muncii; întrucât este nevoie, în acest sens, de analize aprofundate, de investiții și de reforme, pentru a îmbunătăți alfabetizarea și competențele numerice, a elimina lacunele în materie de competențe, a consolida excelența, a combate părăsirea timpurie a școlii și a îmbunătăți rezultatele pe termen lung pentru tineri;


</Amend>
<Amend>Amendamentul		<NumAm>39</NumAm>
<DocAmend>Propunere de rezoluție</DocAmend>
<Article>Considerentul Lb (nou)</Article>
	

	Propunerea de rezoluție
	Amendamentul

	
	Lb.	întrucât este esențial să se consolideze legătura dintre sistemele de învățământ și de formare și nevoile de pe piața muncii, pentru a reduce necorelarea competențelor, a îmbunătăți capacitatea de inserție profesională a tinerilor și a sprijini competitivitatea și creșterea economică a UE;


</Amend>
<Amend>Amendamentul		<NumAm>40</NumAm>
<DocAmend>Propunere de rezoluție</DocAmend>
<Article>Considerentul M</Article>
	

	Propunerea de rezoluție
	Amendamentul

	M.	întrucât educația civică consolidează înțelegerea conceptelor și instituțiilor civice și dezvoltă competențele necesare pentru a analiza problemele și a participa în cadrul societății în cunoștință de cauză;
	M.	întrucât educația civică consolidează înțelegerea conceptelor și instituțiilor civice și dezvoltă competențele necesare pentru a analiza problemele și a participa în cadrul societății în cunoștință de cauză, dotând tinerii cu mijloacele necesare pentru a evalua în mod critic știrile false, expunerea la conținut online dăunător și violent și campaniile de dezinformare care subminează în mod disproporționat valorile UE și reziliența democratică;


</Amend>

<Amend>Amendamentul		<NumAm>41</NumAm>
<DocAmend>Propunere de rezoluție</DocAmend>
<Article>Considerentul N</Article>
	

	Propunerea de rezoluție
	Amendamentul

	N.	întrucât educația non-formală și informală, inclusiv voluntariatul, activitățile pentru tineret, implicarea civică și inițiativele la nivel local, reprezintă un instrument-cheie pentru tineri; întrucât voluntariatul, activitățile pentru tineret și alte forme de educație non-formală sunt componente valoroase ale învățării pe tot parcursul vieții, contribuind la capacitatea de inserție profesională, la implicarea civică și la dezvoltarea personală;
	N.	întrucât parcursurile educaționale și de formare ar trebui să fie mai bine aliniate la nevoile de pe piața muncii, permițând tinerilor să dobândească competențe relevante, inclusiv online, și facilitând tranziții mai ușoare către locuri de muncă de calitate și oportunități mai bune pe piața muncii; întrucât competențele dobândite prin învățarea formală, non-formală și informală, inclusiv prin intermediul sportului, ar trebui să fie recunoscute și valorizate cum se cuvine în scopuri profesionale și de dezvoltare a carierei și pentru a încuraja solidaritatea, coeziunea teritorială și o cultură a comunității;


</Amend>
<Amend>Amendamentul		<NumAm>42</NumAm>
<DocAmend>Propunere de rezoluție</DocAmend>
<Article>Considerentul Na (nou)</Article>
	

	Propunerea de rezoluție
	Amendamentul

	
	Na.	întrucât este esențial să se consolideze legătura dintre instituțiile de învățământ, partenerii sociali și alte părți interesate de pe piața muncii pentru a se asigura faptul că programele de învățământ sunt actualizate; întrucât sunt necesare investiții suficiente pentru a asigura medii de învățare adecvate, a îmbunătăți competențele, a spori oportunitățile tinerilor pe piața muncii și a sprijini creșterea sustenabilă;


</Amend>
<Amend>Amendamentul		<NumAm>43</NumAm>
<DocAmend>Propunere de rezoluție</DocAmend>
<Article>Considerentul Nb (nou)</Article>
	

	Propunerea de rezoluție
	Amendamentul

	
	Nb.	întrucât temele legate de pregătirea pentru situații de criză ar trebui incluse în programele de formare a personalului din învățământ și a cadrelor didactice, precum și în programele școlare, inclusiv prin intermediul Platformei europene pentru educația școlară, al Portalului european pentru tineret și al Portalului de învățare, pentru a sensibiliza tinerii cu privire la riscurile de dezastre și pentru a promova prevenirea;


</Amend>
<Amend>Amendamentul		<NumAm>44</NumAm>
<DocAmend>Propunere de rezoluție</DocAmend>
<Article>Considerentul Nc (nou)</Article>
	

	Propunerea de rezoluție
	Amendamentul

	
	Nc.	întrucât oportunitățile de voluntariat și de schimburi în domeniul pregătirii pentru situații de criză, prin intermediul programelor UE pentru tineret, cum ar fi Corpul european de solidaritate și Erasmus+, ar trebui promovate, în contextul intensificării crizelor climatice și provocate de om;


</Amend>

<Amend>Amendamentul		<NumAm>45</NumAm>
<DocAmend>Propunere de rezoluție</DocAmend>
<Article>Considerentul Nd (nou)</Article>
	

	Propunerea de rezoluție
	Amendamentul

	
	Nd.	întrucât este esențial să se consolideze participarea la educația în domeniul științei, tehnologiei, ingineriei și matematicii (STIM), pentru a elimina deficitul de competențe și a stimula inovarea; întrucât încurajarea unei participări mai mari a femeilor tinere în acest context este esențială pentru valorificarea deplină a potențialului de talente al Europei și pentru îmbunătățirea egalității de gen și valorificarea pe deplin a competitivității UE;


</Amend>
<Amend>Amendamentul		<NumAm>46</NumAm>
<DocAmend>Propunere de rezoluție</DocAmend>
<Article>Considerentul Ne (nou)</Article>
	

	Propunerea de rezoluție
	Amendamentul

	
	Ne.	întrucât educația și formarea profesională (EFP) oferită prin diverse modele și instituții de învățământ este esențială pentru oportunitățile de pe piața muncii; întrucât sistemele de învățământ dual care combină învățarea în clasă cu experiența practică la locul de muncă sunt deosebit de eficace în facilitarea unei tranziții ușoare către un loc de muncă stabil și de calitate; întrucât programele de EFP ar trebui elaborate printr-o cooperare strânsă între instituțiile furnizoare de învățământ și formare, partenerii sociali și alte părți interesate relevante de pe piața muncii, pentru a crește posibilitățile de inserție profesională și a reduce neconcordanță între cererea și oferta de competențe;


</Amend>
<Amend>Amendamentul		<NumAm>47</NumAm>
<DocAmend>Propunere de rezoluție</DocAmend>
<Article>Considerentul O</Article>
	

	Propunerea de rezoluție
	Amendamentul

	O.	întrucât activitățile pentru tineret și educația lucrătorilor tineri nu sunt recunoscute în toate statele membre, ceea ce duce la discrepanțe în programele UE pentru tineret; întrucât recunoașterea activităților pentru tineret și a educației lucrătorilor de tineret va asigura un grad minim de armonizare a realităților tinerilor în întreaga UE și ar putea avea un impact pozitiv asupra calității proiectelor desfășurate în cadrul Erasmus+ și al Corpului european de solidaritate (CES),
	O.	 întrucât activitățile pentru tineret și educația lucrătorilor tineri nu sunt recunoscute în toate statele membre, ceea ce duce la discrepanțe în programele UE pentru tineret; întrucât recunoașterea activităților pentru tineret și a educației lucrătorilor de tineret, inclusiv a celor cu dizabilități, va asigura un grad minim de armonizare a experiențelor și oportunităților tinerilor în întreaga UE și ar putea avea un impact pozitiv asupra calității proiectelor desfășurate în cadrul Erasmus+ și al Corpului european de solidaritate (CES), promovând profesionalizarea și consolidarea capacităților în rândul lucrătorilor de tineret, precum și recunoașterea competențelor dobândite prin învățarea nonformală și informală;


</Amend>
<Amend>Amendamentul		<NumAm>48</NumAm>
<DocAmend>Propunere de rezoluție</DocAmend>
<Article>Considerentul Oa (nou)</Article>
	

	Propunerea de rezoluție
	Amendamentul

	
	Oa.	întrucât există în continuare lacune în ceea ce privește validarea și portabilitatea calificărilor, ceea ce limitează recunoașterea lor deplină în scopuri profesionale și contribuția lor la integrarea pe piața muncii și competitivitate;


</Amend>
<Amend>Amendamentul		<NumAm>49</NumAm>
<DocAmend>Propunere de rezoluție</DocAmend>
<Article>Considerentul P (nou)</Article>
	

	Propunerea de rezoluție
	Amendamentul

	
	P.	întrucât discriminarea pe motiv de vârstă este încă larg răspândită în UE, afectând oamenii în diverse stadii ale vieții; întrucât tinerii sunt afectați în mod disproporționat de precaritatea locurilor de muncă și de accesul limitat la locuri de muncă stabile; întrucât aceste tendințe evidențiază că este nevoie de măsuri de răspuns legate de politici care să se adreseze tuturor grupurilor de vârstă, ținând totodată seama de dificultățile specifice cu care se confruntă tinerii;


</Amend>
<Amend>Amendamentul		<NumAm>50</NumAm>
<DocAmend>Propunere de rezoluție</DocAmend>
<Article>Considerentul Pa (nou)</Article>
	

	Propunerea de rezoluție
	Amendamentul

	
	Pa.	întrucât absența unei definiții clare a „stagiului” în anumite state membre poate duce la insecuritate juridică și la standarde inegale la nivelul UE; întrucât este nevoie de o mai mare claritate și convergență pentru a asigura stagii de calitate care să ofere experiențe de învățare semnificative, compensații adecvate și condiții echitabile pentru tineri;


</Amend>
<Amend>Amendamentul		<NumAm>51</NumAm>

<DocAmend>Propunere de rezoluție</DocAmend>
<Article>Punctul 1</Article>
	

	Propunerea de rezoluție
	Amendamentul

	1.	salută realizările Strategiei UE pentru tineret 2019-2027 în ceea ce privește asigurarea unui cadru coerent pentru cooperarea în domeniul politicii pentru tineret și asigurarea vizibilității priorităților pentru tineret în toate ciclurile politice; subliniază necesitatea de a menține un cadru la nivel înalt, adaptabil, construit în jurul principalelor domenii ale Strategiei UE pentru tineret (Implicare, Conectare, Responsabilizare) după 2027;
	1.	salută realizările Strategiei UE pentru tineret 2019-2027 în ceea ce privește asigurarea unui cadru coerent pentru cooperarea în domeniul politicii pentru tineret și promovarea vizibilității priorităților pentru tineret în toate ciclurile politice; subliniază că orice cadru post-2027 ar trebui să respecte în continuare principiul subsidiarității, să evite sarcinile administrative sau de reglementare suplimentare inutile la nivelul UE și să se concentreze pe obținerea de rezultate concrete în educație, ocuparea forței de muncă și oportunități pentru tineri; subliniază necesitatea de a menține un cadru la nivel înalt, adaptabil, construit în jurul principalelor domenii ale Strategiei UE pentru tineret (Implicare, Conectare, Responsabilizare), care să permită statelor membre să pună în aplicare politici pentru tineret în funcție de contextul lor național;


</Amend>

<Amend>Amendamentul		<NumAm>52</NumAm>
<DocAmend>Propunere de rezoluție</DocAmend>
<Article>Punctul 1 a (nou)</Article>
	

	Propunerea de rezoluție
	Amendamentul

	
	1a.	invită statele membre să integreze obiectivele Strategiei UE pentru tineret în politicile naționale relevante și în agendele de reformă, asigurând o capacitate instituțională și o coordonare strategică adecvate; accentuează că este nevoie de o aliniere mai strânsă a strategiei la instrumentele de finanțare ale UE, inclusiv Erasmus+, FSE+ și Mecanismul de redresare și reziliență, pentru a maximiza impactul măsurabil, a sprijini capacitatea de inserție profesională a tinerilor, a îmbunătăți absorbția eficientă a fondurilor și a reduce disparitățile în ceea ce privește rezultatele, prevenind în același timp suprapunerile;


</Amend>
[bookmark: _Hlk231206695]<Amend>Amendamentul		<NumAm>53</NumAm>
<DocAmend>Propunere de rezoluție</DocAmend>
<Article>Punctul 1 b (nou)</Article>
	

	Propunerea de rezoluție
	Amendamentul

	
	1b.	evidențiază importanța unei guvernanțe eficace pe mai multe niveluri, care să implice autoritățile UE, naționale, regionale și locale în punerea în aplicare a Strategiei UE pentru tineret, cu respectarea deplină a principiului subsidiarității și a competențelor naționale; accentuează că este necesar să se asigure faptul că prioritățile legate de tineret sunt reflectate în mod adecvat în următorul cadru financiar multianual (CFM) și în instrumentele de finanțare conexe ale UE;


</Amend>
<Amend>Amendamentul		<NumAm>54</NumAm>
<DocAmend>Propunere de rezoluție</DocAmend>
<Article>Punctul 2 a (nou)</Article>
	

	Propunerea de rezoluție
	Amendamentul

	
	2a.	invită Comisia și statele membre să asigure punerea în aplicare coerentă, ambițioasă și orientată spre rezultate a Strategiei UE pentru tineret, integrând obiectivele acesteia în agendele naționale de reformă, în semestrul european, în Raportul comun pe 2026 privind ocuparea forței de muncă și în recomandările specifice fiecărei țări, abordând astfel disparitățile persistente în ceea ce privește rezultatele, extinzând indicatorii specifici legați de tineret și asigurând accesul la oportunități și incluziunea socioeconomică pentru tinerii din întreaga UE, în special pentru cei aflați în situații vulnerabile;


</Amend>
<Amend>Amendamentul		<NumAm>55</NumAm>
<DocAmend>Propunere de rezoluție</DocAmend>
<Article>Punctul 3</Article>
	

	Propunerea de rezoluție
	Amendamentul

	3.	subliniază că dezvoltarea celor 11 obiective europene pentru tineret prin intermediul dialogului UE cu tinerii a reprezentat o etapă importantă în politica pentru tineret; consideră, cu toate acestea, că obiectivele europene pentru tineret trebuie reevaluate și actualizate pentru a integra noile realități societale și aspectele transversale care îi afectează pe tineri;
	3.	subliniază că dezvoltarea celor 11 obiective europene pentru tineret prin intermediul dialogului UE cu tinerii ar putea reprezenta o etapă importantă în politica pentru tineret dacă este însoțită de indicatori măsurabili; accentuează că obiectivele europene pentru tineret ar trebui revizuite pentru a reflecta evoluțiile societale, tehnologice și economice continue, inclusiv impactul digitalizării, al transformării pieței muncii și al instabilității geopolitice asupra tinerilor;


</Amend>
<Amend>Amendamentul		<NumAm>56</NumAm>
<DocAmend>Propunere de rezoluție</DocAmend>
<Article>Punctul 3 a (nou)</Article>
	

	Propunerea de rezoluție
	Amendamentul

	
	3a.	accentuează că obiectivele europene pentru tineret ar trebui să servească drept cadru strategic care să ghideze acțiuni politice concrete la nivelul UE și la nivel național și nu ar trebui să rămână simple declarații de intenție;


</Amend>
<Amend>Amendamentul		<NumAm>57</NumAm>
<DocAmend>Propunere de rezoluție</DocAmend>
<Article>Punctul 4</Article>
	

	Propunerea de rezoluție
	Amendamentul

	4.	invită Comisia să organizeze această revizuire în colaborare cu organizațiile de tineret și ale societății civile, cu tinerii cu mai puține oportunități, cu tinerii din afara structurilor organizate, cu copiii și adolescenții, precum și cu cercetătorii și cadrele universitare, pentru a se asigura că sunt luate în considerare tendințele pe termen lung și constatările analizei prospective;
	4.	invită Comisia să organizeze această revizuire în colaborare cu organizațiile de tineret și ale societății civile, cu tinerii cu mai puține oportunități, cu tinerii din afara structurilor organizate și cu adolescenții, precum și cu cercetătorii și cadrele universitare, pentru a se asigura că sunt luate în considerare tendințele pe termen lung și constatările analizei prospective;


</Amend>
<Amend>Amendamentul		<NumAm>58</NumAm>
<DocAmend>Propunere de rezoluție</DocAmend>
<Article>Punctul 5</Article>
	

	Propunerea de rezoluție
	Amendamentul

	5.	invită Comisia și viitoarele președinții ale Consiliului să integreze subiectele emergente în activitățile actuale legate de ciclurile finale ale dialogului UE cu tinerii, astfel încât să asigure continuitatea în perspectiva Strategiei UE pentru tineret post-2027;
	5.	invită Comisia și viitoarele președinții ale Consiliului să integreze subiectele emergente, cum ar fi accesibilitatea ca preț a locuințelor și utilizarea exponențială a instrumentelor de IA care remodelează educația, munca și interacțiunile sociale în rândul tinerilor în activitățile actuale legate de ciclurile finale ale dialogului UE cu tinerii, astfel încât să asigure continuitatea în perspectiva Strategiei UE pentru tineret post-2027;


</Amend>
<Amend>Amendamentul		<NumAm>59</NumAm>
<DocAmend>Propunere de rezoluție</DocAmend>
<Article>Punctul 6</Article>
	

	Propunerea de rezoluție
	Amendamentul

	6.	invită Comisia, alte organisme ale UE și statele membre să îmbunătățească comunicarea, vizibilitatea și sensibilizarea părților interesate cu privire la Strategia UE pentru tineret, la instrumentele și inițiativele sale la nivel național, regional și local;
	6.	invită Comisia, alte organisme ale UE și statele membre să îmbunătățească comunicarea, vizibilitatea și sensibilizarea părților interesate cu privire la Strategia UE pentru tineret, la instrumentele și inițiativele sale la nivel național, regional și local și să le adapteze la realitățile lingvistice ale statelor membre, accentuează că este nevoie de o comunicare coordonată în mediul digital, de campanii de sensibilizare și de implicare pe mai multe niveluri, acestea fiind esențiale pentru a maximiza participarea, înțelegerea și adoptarea; invită Comisia și statele membre să îmbunătățească infrastructura digitală pentru a asigura accesibilitatea, mai ales pentru tinerii aflați în situații vulnerabile, inclusiv pentru cei cu dizabilități;


</Amend>
<Amend>Amendamentul		<NumAm>60</NumAm>
<DocAmend>Propunere de rezoluție</DocAmend>
<Article>Punctul 7</Article>
	

	Propunerea de rezoluție
	Amendamentul

	7.	invită Comisia să dezvolte un sistem de monitorizare și evaluare pentru Strategia UE pentru tineret post-2027;
	7.	invită Comisia să dezvolte, în cooperare cu statele membre, un sistem de monitorizare și evaluare solid și cuprinzător pentru Strategia UE pentru tineret post-2027, asigurând faptul că acesta este integrat în structurile de guvernanță actuale ale UE, inclusiv în semestrul european, într-un mod proporțional și eficient;


</Amend>
<Amend>Amendamentul		<NumAm>61</NumAm>
<DocAmend>Propunere de rezoluție</DocAmend>
<Article>Punctul 9</Article>
	

	Propunerea de rezoluție
	Amendamentul

	9.	salută eforturile recente ale Comisiei de a dezvolta integrarea aspectelor legate de tineret, în special introducerea coordonatorului pentru tineret la nivelul UE, „verificarea din perspectiva impactului asupra tinerilor”, dialogurile în materie de politici cu comisarii și rețelele de tineret interne și externe ale Comisiei; invită Comisia să evalueze și să îmbunătățească în mod sistematic punerea lor în aplicare și să includă un capitol privind „verificarea din perspectiva impactului asupra tinerilor” în Strategia UE pentru tineret post-2027;
	9.	salută eforturile recente ale Comisiei de a dezvolta integrarea aspectelor legate de tineret, în special introducerea coordonatorului pentru tineret la nivelul UE, „verificarea din perspectiva impactului asupra tinerilor”, dialogurile în materie de politici cu comisarii și rețelele de tineret interne și externe ale Comisiei; invită Comisia să evalueze și să îmbunătățească punerea lor în aplicare, să consolideze raportarea cu privire la rezultatele acestora și să se asigure că astfel de mecanisme contribuie efectiv la elaborarea de politici bazate pe date concrete, inclusiv la o aplicare mai semnificativă a „verificării din perspectiva impactului asupra tinerilor” în Strategia UE pentru tineret post-2027; invită statele membre să se asigure că rezultatele dialogului UE cu tinerii sunt transparente și se reflectă în mod corespunzător în procesul de elaborare a politicilor;


</Amend>
<Amend>Amendamentul		<NumAm>62</NumAm>
<DocAmend>Propunere de rezoluție</DocAmend>
<Article>Punctul 10</Article>
	

	Propunerea de rezoluție
	Amendamentul

	10.	invită Comisia și statele membre să includă în mod sistematic și eficace tinerii pe parcursul întregului ciclu de elaborare a politicilor, inclusiv în conceperea, punerea în aplicare și evaluarea acestora, și să asigure un feedback clar și o monitorizare a modului în care contribuția lor se reflectă în rezultatele politicilor;
	10.	invită Comisia și statele membre să îmbunătățească în mod sistematic includerea tinerilor pe parcursul întregului ciclu de elaborare a politicilor, inclusiv în conceperea, punerea în aplicare și evaluarea acestora, și să asigure un feedback clar și o monitorizare a modului în care contribuția lor se reflectă în acțiunile legate de politici și în rezultatele acestora;


</Amend>
<Amend>Amendamentul		<NumAm>63</NumAm>
<DocAmend>Propunere de rezoluție</DocAmend>
<Article>Punctul 11</Article>
	

	Propunerea de rezoluție
	Amendamentul

	11.	îndeamnă Comisia să pună în aplicare „verificarea din perspectiva impactului asupra tinerilor” în mod transparent și consecvent pe parcursul întregului ciclu de elaborare a politicilor, numind corespondenți pentru tineret în fiecare direcție generală, desemnând dosare legislative concrete ca fiind relevante pentru tineret în programul său anual de lucru, efectuând în mod sistematic evaluări ale impactului cu capitole specifice pentru tineret în aceste dosare și evaluând impactul asupra tinerilor în evaluările sale;
	11.	îndeamnă Comisia să se asigure că impactul politicilor UE și în special „verificarea din perspectiva impactului asupra tinerilor” sunt evaluate într-un mod proporțional și bazat pe dovezi, integrând considerentele legate de tineret în procesele actuale de evaluare a impactului și de evaluare, în deplină conformitate cu principiile unei mai bune legiferări și fără a introduce sarcini administrative suplimentare;


</Amend>
<Amend>Amendamentul		<NumAm>64</NumAm>
<DocAmend>Propunere de rezoluție</DocAmend>
<Article>Punctul 12</Article>
	

	Propunerea de rezoluție
	Text nemodificat inclus în compromis

	12.	invită Comisia să își publice metodologia actuală de identificare a dosarelor relevante pentru tineret, să includă un capitol privind „verificarea din perspectiva impactului asupra tinerilor” în viitoarea comunicare privind o mai bună legiferare și să integreze „verificarea din perspectiva impactului asupra tinerilor” ca instrument specific în setul de instrumente pentru o mai bună legiferare;
	12.	invită Comisia să își publice metodologia actuală de identificare a dosarelor relevante pentru tineret, să includă un capitol privind „verificarea din perspectiva impactului asupra tinerilor” în viitoarea comunicare privind o mai bună legiferare și să integreze „verificarea din perspectiva impactului asupra tinerilor” ca instrument specific în setul de instrumente pentru o mai bună legiferare;


</Amend>
<Amend>Amendamentul		<NumAm>65</NumAm>
<DocAmend>Propunere de rezoluție</DocAmend>
<Article>Punctul 14</Article>
	

	Propunerea de rezoluție
	Amendamentul

	14.	invită toate comisiile și delegațiile parlamentare să pună în aplicare practici de integrare a aspectelor legate de tineret pentru a oferi tinerilor oportunități concrete de a-și aduce contribuția, cum ar fi în cadrul reuniunilor alternative cu părțile interesate din domeniul tineretului, al audierilor publice cu tinerii experți și al reuniunilor cu organizațiile de tineret sau cu tinerii experți în timpul misiunilor comisiilor, și să asigure implicarea activă a deputaților în Evenimentele tineretului european;
	14.	invită toate comisiile și delegațiile parlamentare să pună în aplicare practici de integrare a aspectelor legate de tineret pentru a oferi tinerilor oportunități concrete de a contribui, inclusiv în cadrul audierilor publice cu tinerii experți, și să colaboreze cu organizațiile de tineret în timpul activităților comisiilor; solicită să se acorde o atenție deosebită includerii tinerilor cu mai puține șanse în astfel de procese, asigurându-se faptul că participarea lor este semnificativă și accesibilă;


[bookmark: RollCallPageAD]</Amend>
<Amend>Amendamentul		<NumAm>66</NumAm>
<DocAmend>Propunere de rezoluție</DocAmend>
<Article>Punctul 15</Article>
	

	Propunerea de rezoluție
	Amendamentul

	15.	invită Comisia să se asigure că dialogurile în materie de politici pentru tineret cu comisarii sunt integrate în mod sistematic în acțiunile de politică, mai degrabă decât să fie o activitate punctuală care oferă doar sprijin temporar pentru integrarea aspectelor legate de tineret;
	15.	invită Comisia să se asigure că dialogurile repetate în materie de politici pentru tineret cu comisarii sunt integrate în acțiunile de politică, oferind sprijin pentru integrarea aspectelor legate de tineret;


</Amend>
<Amend>Amendamentul		<NumAm>67</NumAm>
<DocAmend>Propunere de rezoluție</DocAmend>
<Article>Punctul 15 a (nou)</Article>
	

	Propunerea de rezoluție
	Amendamentul

	
	15a.	solicită ca dialogurile în materie de politici pentru tineret cu comisarii să acorde prioritate principalelor provocări structurale cu care se confruntă tinerii, printre care locuințele la prețuri accesibile, accesul la educație, la formare și la oportunități de pe piața muncii, precum și pregătirea pentru riscurile de dezastre, cu scopul de a asigura respectarea conceptului de „libertate de a rămâne” și de a promova valorile europene;


</Amend>
<Amend>Amendamentul		<NumAm>68</NumAm>
<DocAmend>Propunere de rezoluție</DocAmend>
<Article>Punctul 16</Article>
	

	Propunerea de rezoluție
	Amendamentul

	16.	salută progresele înregistrate în domeniile axate în mod tradițional pe tineret, dar subliniază necesitatea de a integra în mod sistematic perspectivele tinerilor în alte sectoare-cheie, pe baza priorităților actuale și emergente pentru tineret;
	16.	salută progresele înregistrate în domeniile axate în mod tradițional pe tineret, dar subliniază necesitatea de a integra în mod sistematic perspectivele tinerilor, dacă este cazul, în alte sectoare-cheie, pe baza priorităților actuale și emergente pentru tineret, cum ar fi alfabetizarea digitală și competențele tehnice;


</Amend>
<Amend>Amendamentul		<NumAm>69</NumAm>
<DocAmend>Propunere de rezoluție</DocAmend>
<Article>Punctul 16 a (nou)</Article>
	

	Propunerea de rezoluție
	Amendamentul

	
	16a.	invită Comisia și statele membre să combată discriminarea pe criterii de vârstă și să promoveze egalitatea indiferent de vârstă în toate etapele vieții printr-o abordare bazată pe drepturi, cu un accent deosebit pe tineri, care se confruntă cu obstacole specifice și structurale în ceea ce privește accesul la locuri de muncă de calitate, locuințe și servicii esențiale; invită Comisia să elaboreze o strategie privind egalitatea indiferent de vârstă și să îmbunătățească colectarea datelor și activitățile de sensibilizare pentru a sprijini politicile bazate pe dovezi în abordarea acestor provocări;


</Amend>
<Amend>Amendamentul		<NumAm>70</NumAm>
<DocAmend>Propunere de rezoluție</DocAmend>
<Article>Punctul 17</Article>
	

	Propunerea de rezoluție
	Amendamentul

	17.	subliniază că tinerii sunt experți în propria lor viață și trebuie să fie recunoscuți ca deținători activi de drepturi și cocreatori de politici care îi afectează, mai degrabă decât doar ca beneficiari sau consultați;
	17.	subliniază că este important să se asigure o implicare semnificativă a tinerilor în procesele de elaborare a politicilor care îi afectează și trebuie să fie recunoscuți ca deținători activi de drepturi și cocreatori de politici care îi afectează, mai degrabă decât doar ca beneficiari; subliniază rolul mecanismelor structurate de implicare, inclusiv al dialogului UE cu tinerii, și invită Comisia și statele membre să consolideze participarea în toate domeniile de politică, inclusiv prin cooperarea cu organizațiile de tineret și cu reprezentanții studenților; solicită o mai bună consolidare a capacităților pentru a permite participarea efectivă la consultări, precum și îmbunătățirea dialogului social și a negocierii colective;


</Amend>
<Amend>Amendamentul		<NumAm>71</NumAm>
<DocAmend>Propunere de rezoluție</DocAmend>
<Article>Punctul 17 a (nou)</Article>
	

	Propunerea de rezoluție
	Amendamentul

	
	17a.	subliniază importanța implicării tinerilor în discuțiile privind impactul IA asupra vieții lor, în special în domenii precum educația, mediile digitale și piața muncii; invită Comisia să sprijine implicarea tinerilor în conturarea viitoarelor abordări în domeniul IA, inclusiv a proiectelor-pilot coordonate de tineri care dezvoltă instrumente de alfabetizare în domeniul IA, asigurându-se că acestea contribuie la reziliența democratică, la protecția bunăstării tinerilor și la condiții de muncă decente;


</Amend>
<Amend>Amendamentul		<NumAm>72</NumAm>
<DocAmend>Propunere de rezoluție</DocAmend>
<Article>Punctul 17 b (nou)</Article>
	

	Propunerea de rezoluție
	Amendamentul

	
	17b.	consideră că trebuie să se pună din nou accentul pe valoarea familiei ca nucleu stabilizator al societății și ca factor care promovează bunăstarea;


</Amend>
<Amend>Amendamentul		<NumAm>73</NumAm>
<DocAmend>Propunere de rezoluție</DocAmend>
<Article>Punctul 17 c (nou)</Article>
	

	Propunerea de rezoluție
	Amendamentul

	
	17c.	evidențiază că integrarea tinerilor se realizează în primul rând prin ocuparea forței de muncă și independența financiară;


</Amend>

<Amend>Amendamentul		<NumAm>74</NumAm>
<DocAmend>Propunere de rezoluție</DocAmend>
<Article>Punctul 18</Article>
	

	Propunerea de rezoluție
	Amendamentul

	18.	subliniază că asigurarea unor condiții de viață egale pentru toți tinerii din întreaga Uniune trebuie să fie o prioritate fundamentală a viitoarei Strategii a UE pentru tineret;
	18.	subliniază că asigurarea unor condiții de viață egale pentru toți tinerii din întreaga Uniune trebuie să fie o prioritate fundamentală a viitoarei Strategii a UE pentru tineret în vederea abordării disparităților regionale persistente în ceea ce privește oportunitățile de pe piața muncii, necorelării competențelor, accesului la locuri de muncă de calitate, accesului la educație și formare, locuințelor la prețuri accesibile și protecției sociale;


</Amend>
<Amend>Amendamentul		<NumAm>75</NumAm>
<DocAmend>Propunere de rezoluție</DocAmend>
<Article>Punctul 19</Article>
	

	Propunerea de rezoluție
	Amendamentul

	19.	solicită măsuri specifice pentru a ajuta tinerii din mediul rural să depășească barierele fizice ale vieții în zonele rurale izolate;
	19.	solicită măsuri specifice pentru a ajuta tinerii de pe insule și din zonele montane, rurale și defavorizate, inclusiv pe cei din regiunile și teritoriile ultraperiferice ale UE, să depășească barierele fizice, digitale și de infrastructură ale vieții în zonele izolate; solicită îmbunătățirea accesului la conectivitate, educație și oportunități de formare pentru a reduce ratele constant mai ridicate ale tinerilor NEET și pentru a aborda mai bine provocările structurale, cum ar fi oportunitățile limitate de angajare;


</Amend>
<Amend>Amendamentul		<NumAm>76</NumAm>

<DocAmend>Propunere de rezoluție</DocAmend>
<Article>Subtitlul 9</Article>
	

	Propunerea de rezoluție
	Amendamentul

	Șomajul în rândul tinerilor (și alte elemente din avizul EMPL)
	Locuri de muncă de calitate și incluziunea socială în rândul tinerilor


</Amend>
<Amend>Amendamentul		<NumAm>77</NumAm>
<DocAmend>Propunere de rezoluție</DocAmend>
<Article>Punctul 20</Article>
	

	Propunerea de rezoluție
	Amendamentul

	20.	[Aviz EMPL]
	20.	subliniază că șomajul în rândul tinerilor rămâne semnificativ mai ridicat decât rata generală a șomajului în întreaga UE; ia act de diferențele considerabile care există în anumite state membre și regiuni; invită Comisia să intensifice sprijinul specific, coordonarea politicilor și monitorizarea consolidată în statele membre care se confruntă cu șomajul structural în rândul tinerilor și să majoreze resursele pentru programe și proiecte, cu scopul de a se asigura că instrumentele UE abordează în mod eficace disfuncționalitățile de lungă durată ale pieței muncii;


</Amend>
<Amend>Amendamentul		<NumAm>78</NumAm>
<DocAmend>Propunere de rezoluție</DocAmend>
<Article>Punctul 20 a (nou)</Article>
	

	Propunerea de rezoluție
	Amendamentul

	
	20a.	subliniază importanța utilizării eficiente, strategice și orientate spre rezultate a FSE+ pentru a sprijini ocuparea forței de muncă în rândul tinerilor, dezvoltarea competențelor și politicile active în domeniul pieței forței de muncă, acordând o atenție specială persoanelor cu dizabilități, în conformitate cu principiile Pilonului european al drepturilor sociale; subliniază necesitatea de a accelera punerea în aplicare a FSE+ pentru a asigura un impact în timp util, pentru a optimiza efectul său stimulativ și pentru a oferi o valoare adăugată europeană clară; subliniază că, având în vedere gama largă de priorități sociale acoperite de FSE+, resursele trebuie alocate într-un mod coerent și bine direcționat pentru a evita fragmentarea și diluarea și pentru a asigura rezultate măsurabile și sustenabile;


</Amend>
<Amend>Amendamentul		<NumAm>79</NumAm>
<DocAmend>Propunere de rezoluție</DocAmend>
<Article>Punctul 20 b (nou)</Article>
	

	Propunerea de rezoluție
	Amendamentul

	
	20b.	solicită un FSE autonom și distinct ca parte a CFM 2028-2034 și subliniază necesitatea de a aloca în continuare resurse în acest sens; solicită, totodată, menținerea obligației statelor membre cu o rată peste media UE a tinerilor NEET de a aloca cel puțin 12,5 % din resursele FSE+ inițiativelor care promovează ocuparea forței de muncă în rândul tinerilor, educația și formarea profesională și tranziția de la educație la încadrarea în muncă;


</Amend>
<Amend>Amendamentul		<NumAm>80</NumAm>
<DocAmend>Propunere de rezoluție</DocAmend>
<Article>Punctul 20 c (nou)</Article>
	

	Propunerea de rezoluție
	Amendamentul

	
	20c.	invită Comisia, în cooperare cu statele membre, să propună o reformă cuprinzătoare, ambițioasă și orientată spre viitor a Inițiativei privind ocuparea forței de muncă în rândul tinerilor, în special a instrumentului Garanția pentru tineret, care să recunoască importanța Garanției pentru tineret în abordarea barierelor complexe cu care se confruntă tinerii NEET, în special a celor care se confruntă cu lacune în ceea ce privește acoperirea, abordând în același timp deficiențele structurale în conceperea, direcționarea și monitorizarea acesteia; insistă că eficacitatea Garanției pentru tineret nu și-a atins încă pe deplin potențialul în statele membre și că activitățile de sensibilizare a tinerilor, în special a celor care sunt greu accesibili, se confruntă cu excluziunea socială sau sunt șomeri de lungă durată, rămâne o preocupare majoră; subliniază că rezultatele ar trebui măsurate nu numai prin integrarea imediată a tinerilor pe piața muncii, în programe educaționale sau de formare, ci și prin calitatea, sustenabilitatea și perspectivele de carieră pe termen lung ale unor astfel de oportunități, pentru a preveni riscul de sărăcie mai târziu în viață;


</Amend>
<Amend>Amendamentul		<NumAm>81</NumAm>
<DocAmend>Propunere de rezoluție</DocAmend>
<Article>Punctul 20 d (nou)</Article>
	

	Propunerea de rezoluție
	Amendamentul

	
	20d.	invită statele membre să consolideze cooperarea dintre furnizorii de învățământ superior și de formare, partenerii sociali și alte părți interesate de pe piața muncii, precum și entitățile relevante din economia socială care își desfășoară activitatea în sectorul educației și formării, asigurându-se că programele de studiu sunt mai bine aliniate la evoluția cererii de competențe și facilitând tranziții mai ușoare către ocuparea unui loc de muncă prin dezvoltarea unor servicii individuale de orientare profesională și de consiliere; invită statele membre să elimine barierele financiare și administrative care îi împiedică pe tineri să aibă acces la oportunități de stagii remunerate și de calitate; subliniază că deficitul persistent de forță de muncă și de competențe în sectoare-cheie, inclusiv în educație, asistență medicală, transporturi, construcții și domenii STIM strategice, necesită reforme structurale și investiții publice în sistemele de educație și formare, îmbunătățirea condițiilor de muncă, recunoașterea calificărilor și măsuri specifice pentru regiunile afectate de depopulare;


</Amend>
<Amend>Amendamentul		<NumAm>82</NumAm>
<DocAmend>Propunere de rezoluție</DocAmend>
<Article>Punctul 20 e (nou)</Article>
	

	Propunerea de rezoluție
	Amendamentul

	
	20e.	subliniază, în special, necesitatea de a promova participarea la disciplinele STIM ca prioritate strategică a UE prin investiții publice consolidate și parteneriate transsectoriale, integrând competențe digitale, verzi și de gândire critică esențiale pentru dubla tranziție, inclusiv o mai mare implicare a femeilor tinere și a grupurilor subreprezentate, pentru a valorifica pe deplin potențialul de talente al Europei și a consolida inovarea, competitivitatea tehnologică și coeziunea socială;


</Amend>
<Amend>Amendamentul		<NumAm>83</NumAm>
<DocAmend>Propunere de rezoluție</DocAmend>
<Article>Punctul 20 f (nou)</Article>
	

	Propunerea de rezoluție
	Amendamentul

	
	20f.	invită Comisia și statele membre să asigure accesul egal la un venit minim adecvat pentru tinerii aflați în dificultate; invită Comisia să prezinte o propunere legislativă de directivă privind sistemele de venit minim adecvat, garantând un sprijin pentru venit care să asigure o viață demnă pentru toate persoanele aflate în dificultate, indiferent de vârstă;


</Amend>
<Amend>Amendamentul		<NumAm>84</NumAm>
<DocAmend>Propunere de rezoluție</DocAmend>
<Article>Punctul 20 g (nou)</Article>
	

	Propunerea de rezoluție
	Amendamentul

	
	20g.	invită statele membre să poziționeze EFP ca piatră de temelie a dezvoltării competențelor prin mobilizarea Fondului european pentru competitivitate pentru a finanța perfecționarea și recalificarea tinerilor în sectoare strategice sustenabile, cum ar fi sursele regenerabile de energie, economia circulară și refacerea ecologică, aliniate pe deplin la planurile de lucru ale Strategiei UE pentru tineret pentru perioada 2025-2027 și la prioritățile post-2027; subliniază potențialul EFP de a oferi locuri de muncă verzi de calitate și oportunități în economia socială, inclusiv în cooperative și servicii de îngrijire, facilitând tranziția profesională plasată sub responsabilitatea comunității pentru tinerii cu mai puține oportunități; evidențiază extinderea sistemelor duale de EFP și a învățării la locul de muncă care integrează inovarea verde și socială;


</Amend>

<Amend>Amendamentul		<NumAm>85</NumAm>
<DocAmend>Propunere de rezoluție</DocAmend>
<Article>Punctul 20 h (nou)</Article>
	

	Propunerea de rezoluție
	Amendamentul

	
	20h.	salută rolul unor instrumente precum inițiativa ALMA (Aim, Learn, Master, Achieve – Țintește, Învață, Stăpânește, Realizează) din cadrul FSE+ și Erasmus+ în furnizarea de oportunități de mobilitate și formare adaptate pentru tinerii vulnerabili și cei mai defavorizați, pentru a spori dezvoltarea competențelor și capacitatea de inserție profesională; solicită punerea în aplicare a inițiativei ALMA în mod eficace, transparent și orientat spre rezultate, asigurând criterii de selecție clare și transparente, o monitorizare solidă a căilor individuale și garanții pentru a ca inițiativa să ajungă efectiv la cei care se confruntă cu obstacole reale și structurale în calea integrării pe piața muncii; solicită, de asemenea, ca inițiativa ALMA să fie menținută în cadrul FSE+ în următorul CFM, unde demonstrează o valoare adăugată clară și rezultate sustenabile în materie de ocupare a forței de muncă;


</Amend>
<Amend>Amendamentul		<NumAm>86</NumAm>
<DocAmend>Propunere de rezoluție</DocAmend>
<Article>Punctul 20 i (nou)</Article>
	

	Propunerea de rezoluție
	Amendamentul

	
	20i.	invită Comisia și statele membre să sprijine integrarea tinerilor pe piața muncii prin promovarea accesului la locuri de muncă stabile și de calitate, la condiții de muncă echitabile și la șanse egale; recunoaște că tinerii se confruntă în continuare cu provocări structurale, inclusiv subocuparea, formele precare de muncă și expunerea la locuri de muncă prost plătite, care pot avea implicații pe termen lung pentru evoluția carierei și potențialul de a realiza venituri; subliniază, totodată, fenomenul lucrătorilor tineri supracalificați și modul în care această necorelare poate avea un impact negativ pe termen lung asupra potențialului de a realiza venituri și a competitivității; invită statele membre să combată discriminarea pe criterii de vârstă în ceea ce privește salariile și condițiile de muncă; subliniază că principiul remunerației egale pentru muncă egală trebuie respectat pe deplin, indiferent de vârstă;


</Amend>
<Amend>Amendamentul		<NumAm>87</NumAm>
<DocAmend>Propunere de rezoluție</DocAmend>
<Article>Punctul 20 j (nou)</Article>
	

	Propunerea de rezoluție
	Amendamentul

	
	20j.	subliniază necesitatea de a înțelege mai bine impactul evoluțiilor tehnologice, inclusiv al IA, asupra ocupării forței de muncă în rândul tinerilor, în special în ceea ce privește posturile de început de carieră, și de a sprijini dezvoltarea competențelor relevante prin intermediul sistemelor de educație și formare, incluzând IA în programele de educație și formare, cu scopul de a pregăti tinerii pentru piața muncii în era digitală; invită Comisia să țină seama de situația lucrătorilor tineri în inițiativele viitoare în domeniul IA de la locul de muncă și să se asigure că implementarea unor astfel de tehnologii este însoțită de garanții adecvate și de măsuri de transparență pentru tineri;


</Amend>
<Amend>Amendamentul		<NumAm>88</NumAm>
<DocAmend>Propunere de rezoluție</DocAmend>
<Article>Subtitlul 9 a (nou) (după punctul 20j)</Article>
	

	Propunerea de rezoluție
	Amendamentul

	
	Corelarea educației și formării cu oportunitățile de pe piața muncii


</Amend>
<Amend>Amendamentul		<NumAm>89</NumAm>
<DocAmend>Propunere de rezoluție</DocAmend>
<Article>Punctul 20 k (nou)</Article>
	

	Propunerea de rezoluție
	Amendamentul

	
	20k.	subliniază importanța strategică a EFP de calitate, inclusiv a sistemelor de învățământ dual care combină învățarea structurată cu experiența practică la locul de muncă și învățarea la locul de muncă, în eliminarea deficitului de competențe din economia europeană și în facilitarea unor tranziții mai ușoare către locuri de muncă de calitate; reiterează importanța investițiilor în dezvoltarea competențelor, în învățarea pe tot parcursul vieții și în măsurile de recalificare și perfecționare, în strânsă cooperare cu părțile interesate locale, cu furnizorii de educație și formare și cu partenerii sociali; invită statele membre să integreze mai bine elementele de pregătire în sistemele de educație și formare pentru a sensibiliza tinerii cu privire la riscurile de dezastre și pentru a încuraja prevenirea și a promova oportunitățile de schimb în domeniul pregătirii, prin intermediul programelor UE pentru tineret, pentru a anticipa mai bine evoluția nevoilor de pe piața muncii și pentru a consolida legătura dintre sistemele de educație și realitatea economică; salută îmbunătățirea rezultatelor în materie de ocupare a forței de muncă ale proaspeților absolvenți de EFP din întreaga UE, subliniind, în același timp, necesitatea de a pune în continuare accentul pe excelență, atractivitate și relevanța parcursurilor profesionale pentru piața muncii;


</Amend>
<Amend>Amendamentul		<NumAm>90</NumAm>
<DocAmend>Propunere de rezoluție</DocAmend>
<Article>Punctul 20 l (nou)</Article>
	

	Propunerea de rezoluție
	Amendamentul

	
	20l.	ia act de aspectele legate de gen ale ocupării forței de muncă în rândul tinerilor și ale accesului la piața muncii, de exemplu segregarea profesională, stereotipurile de gen persistente și barierele în calea accesului femeilor în domenii dominate în mod tradițional de bărbați; invită, prin urmare, Comisia și statele membre să elaboreze măsuri active de integrare pe piața muncii pentru a elimina aceste bariere;


</Amend>
<Amend>Amendamentul		<NumAm>91</NumAm>
<DocAmend>Propunere de rezoluție</DocAmend>
<Article>Punctul 20 m (nou)</Article>
	

	Propunerea de rezoluție
	Amendamentul

	
	20m.	invită Comisia și statele membre să promoveze stagii de calitate și remunerate echitabil, care ar trebui să fie accesibile tuturor tinerilor, inclusiv celor cu dizabilități, și care combină învățarea structurată cu experiența practică și servesc drept puncte eficace de intrare pe piața muncii, aducând beneficii atât tinerilor, cât și întreprinderilor, prin formarea unei forțe de muncă calificate și prin păstrarea talentelor, asigurând oportunități reale de dezvoltare a competențelor, de creștere profesională și de ocupare sustenabilă a forței de muncă pe termen lung; solicită ca viitoarea directivă privind îmbunătățirea condițiilor de muncă ale stagiarilor să fie ambițioasă și cuprinzătoare, asigurând protecția deplină a drepturilor stagiarilor, inclusiv posibilitatea de a încheia stagiul fără penalități în cazul unei încălcări a drepturilor fundamentale; solicită încheierea rapidă a negocierilor cu privire la această directivă;


</Amend>
<Amend>Amendamentul		<NumAm>92</NumAm>
<DocAmend>Propunere de rezoluție</DocAmend>
<Article>Punctul 20 n (nou)</Article>
	

	Propunerea de rezoluție
	Amendamentul

	
	20n.	invită Comisia și statele membre să consolideze reziliența la schimbările climatice și pregătirea pentru riscurile de dezastre în cadrul Strategiei UE pentru tineret post-2027, asigurând coerența cu programele relevante ale UE în următorul CFM; subliniază că instrumentele actuale de finanțare ale UE, inclusiv FSE+, ar trebui utilizate într-un mod specific și orientat spre rezultate pentru a sprijini inițiativele conduse de tineri, inclusiv proiectele din domeniul economiei sociale și al întreprinderilor sociale care contribuie, printre altele, la refacerea biodiversității, la soluții bazate pe natură și la reziliența locală; solicită ca elementele de pregătire și prevenire să fie mai bine integrate în sistemele de educație și formare, inclusiv prin intermediul platformelor de educație și tineret, pentru a sensibiliza tinerii cu privire la acestea; subliniază că este important să se țină seama de aspectele legate de tineri în cadrul tuturor politicilor relevante ale UE, în ceea ce privește, de exemplu, coeziunea, politica agricolă comună, dubla tranziție și competitivitatea;


</Amend>
<Amend>Amendamentul		<NumAm>93</NumAm>
<DocAmend>Propunere de rezoluție</DocAmend>
<Article>Punctul 20 o (nou)</Article>
	

	Propunerea de rezoluție
	Amendamentul

	
	20o.	reafirmă că este necesar să se majoreze de urgență fondurile pentru Garanția europeană pentru copii, cu un buget specific de cel puțin 20 de miliarde EUR; insistă că acest buget specific trebuie să fie ancorat în următorul CFM și pus în aplicare prin intermediul FSE+, cu obligația juridică ca fiecare stat membru să aloce cel puțin 5 % din fondurile naționale FSE+ pentru combaterea sărăciei în rândul copiilor;


</Amend>

<Amend>Amendamentul		<NumAm>94</NumAm>
<DocAmend>Propunere de rezoluție</DocAmend>
<Article>Punctul 20 p (nou)</Article>
	

	Propunerea de rezoluție
	Amendamentul

	
	20p.	invită Comisia și statele membre să consolideze măsurile de facilitare a mobilității forței de muncă în întreaga UE, prin asigurarea respectării standardelor de muncă și recunoașterea sporită a calificărilor profesionale, prin îmbunătățirea portabilității competențelor și a acreditărilor digitale, precum și printr-o mai bună coordonare pentru a elimina barierele de reglementare rămase în cadrul pieței unice, în special în sectoarele în care au fost identificate deficite semnificative de forță de muncă și de competențe, cum ar fi sectorul construcțiilor și cel al învățământului;


</Amend>
<Amend>Amendamentul		<NumAm>95</NumAm>
<DocAmend>Propunere de rezoluție</DocAmend>
<Article>Subtitlul 9 b (nou) (după punctul 20p)</Article>
	

	Propunerea de rezoluție
	Amendamentul

	
	Spiritul antreprenorial al tinerilor


</Amend>
<Amend>Amendamentul		<NumAm>96</NumAm>
<DocAmend>Propunere de rezoluție</DocAmend>
<Article>Punctul 20 q (nou)</Article>
	

	Propunerea de rezoluție
	Amendamentul

	
	20q.	subliniază că Strategia UE pentru tineret post-2027 ar trebui să încurajeze promovarea antreprenoriatului în rândul tinerilor și a întreprinderilor nou-înființate prin proceduri administrative simplificate, un acces mai bun la finanțare și sprijin specific pentru competențe, inclusiv în sectoarele emergente, cum ar fi economia circulară și inovarea sustenabilă;


</Amend>
<Amend>Amendamentul		<NumAm>97</NumAm>
<DocAmend>Propunere de rezoluție</DocAmend>
<Article>Punctul 20 r (nou)</Article>
	

	Propunerea de rezoluție
	Amendamentul

	
	20r.	invită Comisia și Consiliul să acorde prioritate reducerii sarcinilor administrative inutile și îmbunătățirii accesului la programele UE pentru tineret, respectând, totodată, pe deplin standardele sociale și de muncă; subliniază, în acest context, importanța unei educații antreprenoriale care să înzestreze tinerii cu competențe orientate spre viitor cu scopul de a sprijini crearea de întreprinderi sociale în sectoare sustenabile, oferind soluții bazate pe realitatea locală, cu beneficii sociale și de mediu puternice pentru comunitățile lor;


</Amend>
<Amend>Amendamentul		<NumAm>98</NumAm>
<DocAmend>Propunere de rezoluție</DocAmend>
<Article>Punctul 20 s (nou)</Article>
	

	Propunerea de rezoluție
	Amendamentul

	
	20s.	subliniază că un sprijin mai puternic pentru întreprinderile mici și mijlocii, pentru profesioniștii care desfășoară o activitate independentă și pentru tinerii antreprenori actuali și potențiali este esențial pentru a spori competitivitatea UE, a stimula inovarea, a consolida piața unică și a crea oportunități de angajare sustenabile și de calitate; solicită punerea efectivă în aplicare a unor măsuri menite să elimine barierele de reglementare și să îmbunătățească oportunitățile transfrontaliere pentru tinerii antreprenori, inclusiv recunoașterea calificărilor profesionale;


</Amend>
<Amend>Amendamentul		<NumAm>99</NumAm>
<DocAmend>Propunere de rezoluție</DocAmend>
<Article>Punctul 20 t (nou)</Article>
	

	Propunerea de rezoluție
	Amendamentul

	
	20t.	recunoaște că tinerii se confruntă cu o serie de provocări pe piața muncii, inclusiv cu subocuparea, condițiile de muncă precare și accesul limitat la oportunități de locuri de muncă de calitate, care pot avea implicații pe termen lung pentru evoluția carierei și potențialul de a realiza venituri;


</Amend>
<Amend>Amendamentul		<NumAm>100</NumAm>
<DocAmend>Propunere de rezoluție</DocAmend>
<Article>Subtitlul 9 c (nou) (după punctul 20t)</Article>
	

	Propunerea de rezoluție
	Amendamentul

	
	Locuințe la prețuri accesibile


</Amend>
<Amend>Amendamentul		<NumAm>101</NumAm>
<DocAmend>Propunere de rezoluție</DocAmend>
<Article>Punctul 21</Article>
	

	Propunerea de rezoluție
	Amendamentul

	21.	invită Comisia și statele membre să propună un cadru juridic care să interzică efectiv stagiile și uceniciile neremunerate, deoarece acestea constituie o formă de exploatare a lucrătorilor tineri și blochează accesul echitabil la piața muncii pentru tinerii fără resurse financiare; solicită ca toate relațiile de muncă în care sunt implicați tineri să fie remunerate în mod echitabil și să ofere acces la protecție socială;
	21.	invită Comisia și statele membre să interzică stagiile neremunerate, deoarece acestea constituie o formă de exploatare a lucrătorilor tineri și blochează accesul echitabil la piața muncii pentru tinerii fără resurse financiare; solicită ca toate relațiile de muncă în care sunt implicați tineri să fie remunerate în mod echitabil și să ofere acces la protecție socială; evidențiază necesitatea de a preveni utilizarea abuzivă a stagiilor ca formă de înlocuire a angajărilor propriu-zise;


</Amend>
<Amend>Amendamentul		<NumAm>102</NumAm>
<DocAmend>Propunere de rezoluție</DocAmend>
<Article>Punctul 21 a (nou)</Article>
	

	Propunerea de rezoluție
	Amendamentul

	
	21a.	subliniază că tinerii sunt afectați în mod disproporționat de criza locuințelor, în special din cauza dependenței lor de piața închirierilor, ceea ce poate limita accesul la locuințe adecvate și la prețuri accesibile și poate întârzia dobândirea independenței; constată că tinerii sunt adesea expuși unor condiții de închiriere precare; subliniază că aceste dificultăți pot avea un impact negativ asupra oportunităților lor de angajare, a mobilității și a incluziunii sociale; invită Comisia și statele membre să sprijine măsurile de îmbunătățire a accesului la locuințe de calitate și la prețuri accesibile și de creștere a ofertei legate de astfel de locuințe, inclusiv pentru studenți, și să promoveze soluții echilibrate și sustenabile în domeniul locuințelor, care să faciliteze accesul la locuințe și să sprijine participarea pe piața muncii; solicită adoptarea unor măsuri specifice care să promoveze contracte de închiriere stabile și pe termen lung, pentru a crește siguranța locativă și a le oferi o mai bună previzibilitate chiriașilor; subliniază că locuințele ar trebui considerate un pilon esențial în Strategia UE pentru tineret post-2027;


</Amend>
<Amend>Amendamentul		<NumAm>103</NumAm>
<DocAmend>Propunere de rezoluție</DocAmend>
<Article>Punctul 21 b (nou)</Article>
	

	Propunerea de rezoluție
	Amendamentul

	
	21b.	invită Comisia și statele membre să îmbunătățească în mod semnificativ conceperea, direcționarea și monitorizarea Garanției pentru tineret consolidate pentru a se asigura că aceasta vizează în mod efectiv tinerii aflați în situații vulnerabile și că este accesibilă acestora; evidențiază că trebuie măsurată și evaluată eficacitatea pe termen lung a Garanției pentru tineret consolidate în ceea ce privește calitatea, sustenabilitatea și perspectivele de carieră pe termen lung; invită Comisia să introducă criterii de calitate obligatorii pentru Garanția pentru tineret consolidată, cu mecanisme solide de monitorizare și de asigurare a respectării legii, în conformitate cu Recomandarea Consiliului privind „O punte către locuri de muncă – consolidarea Garanției pentru tineret”1a, și să condiționeze finanțarea de către Uniune a Garanției pentru tineret consolidate de respectarea de către statele membre a standardelor de calitate;

	
	_________________

	
	1a Recomandarea Consiliului din 30 octombrie 2020 privind „O punte către locuri de muncă – consolidarea Garanției pentru tineret” și de înlocuire a Recomandării Consiliului din 22 aprilie 2013 privind înființarea unei garanții pentru tineret, JO C 372, 4.11.2020, p. 1.


</Amend>
<Amend>Amendamentul		<NumAm>104</NumAm>

<DocAmend>Propunere de rezoluție</DocAmend>
<Article>Punctul 23</Article>
	

	Propunerea de rezoluție
	Amendamentul

	23.	îndeamnă Comisia și statele membre să tragă învățăminte din pandemia de COVID-19, să garanteze accesul gratuit, în timp util și nediscriminatoriu la îngrijiri de sănătate mintală pentru toți tinerii, ca parte a serviciilor de sănătate publică, și să elaboreze strategii de pregătire specifice tinerilor pentru crizele viitoare, pentru a se asigura că tinerii nu sunt afectați în mod disproporționat;
	23.	invită Comisia să consolideze coordonarea la nivelul UE în ceea ce privește sănătatea mintală a tinerilor, pe baza recomandărilor sale recente și trăgând învățăminte din pandemia de COVID-19, cu un accent deosebit pe prevenire, intervenție timpurie și starea de bine mintală a tinerilor; îndeamnă Comisia și statele membre să asigure accesul în timp util, nediscriminatoriu și la prețuri accesibile la servicii de sănătate mintală pentru tineri, ținând seama de nevoile specifice ale tinerilor și tinerilor adulți care oferă îngrijire și asigurând sprijinul necesar pentru a face față provocărilor asociate responsabilităților lor de îngrijitori în cadrul sistemelor de sănătate publică și cu respectarea deplină a competențelor naționale, și să elaboreze măsuri de pregătire specifice tinerilor pentru a evita ca tinerii să fie afectați în mod disproporționat în crizele viitoare;


</Amend>
<Amend>Amendamentul		<NumAm>105</NumAm>
<DocAmend>Propunere de rezoluție</DocAmend>
<Article>Punctul 23 a (nou)</Article>
	

	Propunerea de rezoluție
	Amendamentul

	
	23a.	avertizează că platformele de comunicare socială expun tinerii, în special femeile și fetele, la conținuturi dăunătoare, care conțin, de exemplu, presiuni legate de imaginea corporală, promovarea tulburărilor de alimentație, imagini sexuale nesolicitate, hărțuire și abuzuri pe criterii de gen, 75 % dintre femeile tinere cu vârste cuprinse între 16 și 21 de ani declarând că le-a fost grav afectată stima de sine; solicită moderarea mai strictă a platformelor, norme extinse în temeiul Regulamentului privind serviciile digitale și alfabetizarea digitală obligatorie în programele școlare pentru a proteja sănătatea mintală a tinerilor și a promova spații online sigure pentru toți;


</Amend>
<Amend>Amendamentul		<NumAm>106</NumAm>
<DocAmend>Propunere de rezoluție</DocAmend>
<Article>Punctul 24</Article>
	

	Propunerea de rezoluție
	Amendamentul

	24.	reiterează faptul că sportul și activitatea fizică promovează bunăstarea fizică și mentală, incluziunea și coeziunea socială, dezvoltarea tinerilor și cetățenia activă;
	24.	reiterează faptul că sportul și activitatea fizică promovează bunăstarea fizică și mentală, incluziunea și coeziunea socială, dezvoltarea tinerilor și cetățenia activă; subliniază importanța asigurării unui acces incluziv și echitabil la arte, sport și activitate fizică, în special pentru tinerii aflați în situații vulnerabile, și recunoaște rolul acestora în promovarea unui sentiment de apartenență și de incluziune socială; subliniază rolul lor în dezvoltarea competențelor-cheie, a rezilienței și a încrederii în sine, precum și în sprijinirea implicării tinerilor în viața comunității, în special prin intermediul sportului de masă și al organizațiilor sportive locale; subliniază că sportul și artele pot oferi tinerilor și ocazia de a dobândi competențe transferabile și de a avea acces la parcursuri profesionale, inclusiv în sectorul sportului și al creativității;


</Amend>
<Amend>Amendamentul		<NumAm>107</NumAm>
<DocAmend>Propunere de rezoluție</DocAmend>
<Article>Punctul 25</Article>
	

	Propunerea de rezoluție
	Amendamentul

	25.	salută faptul că s-au înregistrat progrese considerabile în ceea ce privește diversitatea și incluziunea în cadrul dialogului UE cu tinerii; regretă, cu toate acestea, că tinerii din mediul rural și cei care nu sunt încadrați profesional și nu urmează niciun program educațional sau de formare sunt subreprezentați în cel de-al 11-lea ciclu;
	25.	salută faptul că s-au înregistrat progrese considerabile în ceea ce privește diversitatea și incluziunea în cadrul dialogului UE cu tinerii; regretă, cu toate acestea, că tinerii din zonele rurale și dezavantajate și cei care nu sunt încadrați profesional și nu urmează niciun program educațional sau de formare sunt subreprezentați în cel de-al 11-lea ciclu;


</Amend>
<Amend>Amendamentul		<NumAm>108</NumAm>
<DocAmend>Propunere de rezoluție</DocAmend>
<Article>Punctul 28</Article>
	

	Propunerea de rezoluție
	Text nemodificat inclus în compromis

	28.	invită Comisia să alinieze Strategia UE pentru tineret post-2027 la noile programe din cadrul financiar multianual, cum ar fi Erasmus+, AgoraEU, Orizont Europa, Fondul social european Plus etc., pentru a asigura coerența, a promova sinergiile și a extinde oportunitățile de participare a tinerilor în întreaga Uniune;
	28.	invită Comisia să alinieze Strategia UE pentru tineret post-2027 la noile programe din cadrul financiar multianual, cum ar fi Erasmus+, AgoraEU, Orizont Europa, Fondul social european Plus etc., pentru a asigura coerența, a promova sinergiile și a extinde oportunitățile de participare a tinerilor în întreaga Uniune;


</Amend>
<Amend>Amendamentul		<NumAm>109</NumAm>

<DocAmend>Propunere de rezoluție</DocAmend>
<Article>Subtitlul 13 a (nou) (după punctul 28)</Article>
	

	Propunerea de rezoluție
	Amendamentul

	
	Echitatea între generații


</Amend>
<Amend>Amendamentul		<NumAm>110</NumAm>

<DocAmend>Propunere de rezoluție</DocAmend>
<Article>Punctul 29</Article>
	

	Propunerea de rezoluție
	Amendamentul

	29.	îndeamnă Comisia și statele membre să asigure o integrare echitabilă a dimensiunii intergeneraționale în buget în ceea ce privește perioada de programare 2028-2034; subliniază că echitatea între generații nu se realizează prin măsuri de austeritate, ci prin investiții publice puternice în educație, infrastructură și acțiuni climatice, astfel încât generațiile viitoare să poată trăi într-o lume locuibilă și să beneficieze de servicii sociale solide;
	29.	îndeamnă Comisia și statele membre să asigure o integrare adecvată a dimensiunii intergeneraționale în buget în ceea ce privește următorul CFM pentru perioada 2028-2034; subliniază că echitatea între generații nu se realizează prin măsuri de austeritate, ci prin investiții publice puternice în educație, infrastructură și măsuri de consolidare a pregătirii pentru schimbările climatice și a rezilienței la acestea, astfel încât generațiile viitoare să poată trăi într-o lume locuibilă și să beneficieze de servicii sociale solide, sprijinite de o cooperare solidă între sectorul public și cel privat;


</Amend>
<Amend>Amendamentul		<NumAm>111</NumAm>
<DocAmend>Propunere de rezoluție</DocAmend>
<Article>Punctul 29 a (nou)</Article>
	

	Propunerea de rezoluție
	Amendamentul

	
	29a.	subliniază că solidaritatea între generații este o piatră de temelie a modelului european de protecție socială și este esențială pentru menținerea coeziunii sociale în contextul schimbărilor demografice și al transformării economice; subliniază că politica pentru tineret nu trebuie înțeleasă în mod izolat, ci ca parte a unei strategii mai ample de asigurare a prosperității pe termen lung, a stabilității sociale și a încrederii între generații, inclusiv prin măsuri care să stimuleze locurile de muncă intergeneraționale și să promoveze schimbul de cunoștințe între lucrătorii tineri și cei în vârstă;


</Amend>
<Amend>Amendamentul		<NumAm>112</NumAm>

<DocAmend>Propunere de rezoluție</DocAmend>
<Article>Punctul 29 b (nou)</Article>
	

	Propunerea de rezoluție
	Amendamentul

	
	29b.	invită Comisia și statele membre să promoveze politici echilibrate și orientate spre viitor care să consolideze ocuparea forței de muncă de înaltă calitate în rândul tinerilor, productivitatea și dezvoltarea competențelor ca factori-cheie pentru asigurarea sustenabilității pe termen lung a sistemelor de protecție socială și de piață a muncii în toate etapele vieții profesionale, acordând o atenție deosebită lucrătorilor tineri și tinerilor profesioniști care desfășoară o activitate independentă; subliniază că extinderea oportunităților pentru tineri și consolidarea politicilor active pe piața muncii sunt priorități care se consolidează reciproc și care sunt esențiale pentru stabilitatea socială și reziliența sistemelor europene de protecție socială;


</Amend>
<Amend>Amendamentul		<NumAm>113</NumAm>
<DocAmend>Propunere de rezoluție</DocAmend>
<Article>Punctul 29 c (nou)</Article>
	

	Propunerea de rezoluție
	Amendamentul

	
	29c.	invită Comisia, în contextul strategiei UE privind echitatea între generații, să se asigure că perspectivele pe termen lung sunt integrate efectiv în politicile sociale, educaționale și de ocupare a forței de muncă ale UE, astfel încât interesele generațiilor prezente și viitoare să fie luate în considerare în elaborarea și punerea în aplicare a politicilor;


</Amend>
<Amend>Amendamentul		<NumAm>114</NumAm>

<DocAmend>Propunere de rezoluție</DocAmend>
<Article>Punctul 30</Article>
	

	Propunerea de rezoluție
	Amendamentul

	30.	reiterează faptul că o educație și o formare profesională de calitate reprezintă un drept fundamental; subliniază că trebuie garantat accesul la educație pentru toți tinerii europeni, indiferent de statutul lor socioeconomic, de etnie sau de gen;
	30.	reiterează faptul că accesul la educație și formare de calitate reprezintă un drept fundamental, ceea ce accentuează necesitatea unei finanțări adecvate; subliniază că trebuie garantat accesul la educație pentru toți tinerii, indiferent de statutul lor socioeconomic, de etnie, de gen, de dizabilitate sau de nevoi educaționale speciale, asigurând programe de învățământ incluzive, infrastructură accesibilă și sisteme de sprijin adaptate;


</Amend>

<Amend>Amendamentul		<NumAm>115</NumAm>
<DocAmend>Propunere de rezoluție</DocAmend>
<Article>Punctul 31 a (nou)</Article>
	

	Propunerea de rezoluție
	Amendamentul

	
	31a.	scoate în evidență faptul că politicile pentru tineret ar trebui să sprijine și sectoarele tradiționale ale economiei, cum ar fi agricultura, artizanatul și prelucrarea;


</Amend>
<Amend>Amendamentul		<NumAm>116</NumAm>
<DocAmend>Propunere de rezoluție</DocAmend>
<Article>Punctul 32</Article>
	

	Propunerea de rezoluție
	Amendamentul

	32.	invită statele membre să sprijine tinerii marginalizați în ceea ce privește accesul la educația formală;
	32.	invită statele membre să sprijine tinerii aflați în situații vulnerabile în ceea ce privește accesul la educația formală; îndeamnă Comisia și statele membre să țină seama de nevoile specifice ale îngrijitorilor tineri în ceea ce privește facilitățile educaționale și sprijinul pentru a gestiona povara rolurilor lor de îngrijire; 


</Amend>
<Amend>Amendamentul		<NumAm>117</NumAm>
<DocAmend>Propunere de rezoluție</DocAmend>
<Article>Punctul 33</Article>
	

	Propunerea de rezoluție
	Amendamentul

	33.	invită statele membre să crească în mod semnificativ investițiile publice în sistemele de învățământ și să abordeze deficitul de cadre didactice;
	33.	invită statele membre să crească investițiile publice în educație, să consolideze sistemele școlare și să asigure un număr adecvat de profesori calificați; subliniază necesitatea urgentă de a îmbunătăți condițiile de muncă și de angajare, de a se asigura că salariile sunt în conformitate cu nevoile actuale și de a pune în aplicare strategii de recrutare specifice pentru a oferi o educație de calitate pentru toți studenții, cu scopul de a promova excelența academică; constată că investițiile insuficiente în infrastructura educațională și în personalul didactic calificat subminează egalitatea de șanse pentru tineri și diminuează atractivitatea pe termen lung a regiunilor rurale și îndepărtate care se confruntă cu o depopulare accelerată;


</Amend>
<Amend>Amendamentul		<NumAm>118</NumAm>
<DocAmend>Propunere de rezoluție</DocAmend>
<Article>Punctul 34</Article>
	

	Propunerea de rezoluție
	Amendamentul

	34.	îndeamnă Comisia și statele membre să consolideze educația în domeniul alfabetizării mediatice prin toate formele de învățare, inclusiv în cadrul programelor școlare, al activităților pentru tineret și al platformelor digitale, acordând o atenție deosebită grupurilor vulnerabile și marginalizate;
	34.	îndeamnă Comisia și statele membre să consolideze educația în domeniul digital și al mass-mediei prin toate formele de învățare, inclusiv în cadrul programelor școlare, al activităților pentru tineret și al platformelor digitale, în contextul dublei tranziții, să consolideze reziliența tinerilor la amenințările hibride și să promoveze gândirea critică și educația bazată pe dovezi, acordând o atenție deosebită tinerilor aflați în situații vulnerabile;


</Amend>
<Amend>Amendamentul		<NumAm>119</NumAm>
<DocAmend>Propunere de rezoluție</DocAmend>
<Article>Punctul 35</Article>
	

	Propunerea de rezoluție
	Amendamentul

	35.	recunoaște necesitatea de a dezvolta o politică mai coerentă privind educația civică; subliniază că educația civică, inclusiv educația pentru cetățenie digitală, ar trebui integrată în sistemele de educație formală, non-formală și informală;
	35.	recunoaște necesitatea de a dezvolta o politică mai coerentă și strategică privind educația civică pentru a promova valorile europene, principiile democratice, statul de drept, responsabilitatea civică, respectarea diversității și o cultură a solidarității; subliniază că educația civică, inclusiv educația pentru cetățenie digitală, ar trebui integrată în sistemele de educație formală, non-formală și informală;


</Amend>
<Amend>Amendamentul		<NumAm>120</NumAm>
<DocAmend>Propunere de rezoluție</DocAmend>
<Article>Punctul 37</Article>
	

	Propunerea de rezoluție
	Amendamentul

	37.	invită Comisia să elaboreze module de formare specifice privind educația civică democratică pentru toți cei care participă la Erasmus+ sau la CES;
	37.	invită Comisia să elaboreze module de formare specifice privind educația civică democratică, inclusiv pregătirea civică, pentru toți cei care participă la Erasmus+ și la CES; invită Comisia și statele membre să integreze pregătirea pentru riscurile de dezastre ca o componentă de bază a educației civice democratice pentru tineri, în contextul accentuării crizelor legate de schimbările climatice și a celor provocate de om;


</Amend>
<Amend>Amendamentul		<NumAm>121</NumAm>
<DocAmend>Propunere de rezoluție</DocAmend>
<Article>Punctul 40 a (nou)</Article>
	

	Propunerea de rezoluție
	Amendamentul

	
	40a.	invită Comisia și statele membre să îmbunătățească sistemele de recunoaștere și validare a competențelor dobândite prin educație nonformală și informală, voluntariat și activități pentru tineret, inclusiv pentru tinerii cu dizabilități, în special în cazul în care aceste competențe pot contribui la abordarea deficitului de forță de muncă și de competențe în sectoare-cheie;


</Amend></RepeatBlock-Amend>


ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea pentru aviz declară că a inclus în avizul său contribuții privind aspecte care țin de subiectul dosarului, pe care le-a primit pentru elaborarea proiectului de aviz de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	 ATREVIA Comunicación S.L.U.


Raportoarea pentru aviz elaborează lista de mai sus pe propria răspundere.
Dacă în listă sunt identificate persoane fizice prin numele sau funcția lor ori prin ambele, raportoarea pentru aviz declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), ), care stabilește condițiile aplicabile prelucrării datelor lor cu caracter personal și drepturile legate de prelucrarea respectivă.

